Document ID: 32011D0312

RÅDETS AFGØRELSE 2011/312/FUSP
af 26. maj 2011
om ændring og forlængelse af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah)
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 28 og artikel 43, stk. 2, og
ud fra følgende betragtninger:
(1)
Rådet vedtog den 25. november 2005 fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah) (1).
(2)
Den 12. maj 2010 vedtog Rådet afgørelse 2010/274/FUSP (2) om ændring af fælles aktion 2005/889/FUSP og om forlængelse heraf indtil den 24. maj 2011.
(3)
Den 16. februar 2011 godkendte Den Udenrigs- og Sikkerhedspolitiske Komité (PSC) henstillingerne om det strategiske koncept for uddannelse inden for fælles sikkerheds- og forsvarspolitik (FSFP) af Den Palæstinensiske Myndigheds grænseforvaltningspersonale ved overgangsstederne til og fra Gaza.
(4)
EU BAM Rafah bør yderligere forlænges fra den 25. maj 2011 til den 31. december 2011 på grundlag af det nuværende mandat
(5)
Det er også nødvendigt at fastsætte det finansielle referencegrundlag til dækning af udgifterne i forbindelse med EU BAM Rafah for perioden fra den 25. maj 2011 til den 31. december 2011 -
VEDTAGET DENNE AFGØRELSE:
Artikel 1
Fælles aktion 2005/889/FUSP ændres således:
1.
I artikel 2, stk. 2, tilføjes følgende litra:
»d)
bistå EUPOL COPPS med de yderligere opgaver i forbindelse med uddannelse af Den Palæstinensiske Myndigheds grænseforvaltningspersonale ved overgangsstederne til Gaza.«
2.
Artikel 10, stk. 1, affattes således:
»1. Med referat til Rådet og HR udøver PSC den politiske kontrol med og den strategiske styring af missionen. Rådet bemyndiger herved PSC til at træffe de nødvendige beslutninger med henblik herpå i overensstemmelse med traktatens artikel 38. Denne bemyndigelse omfatter kompetence til at udpege en missionschef efter forslag fra HR og til at ændre OPLAN. Den omfatter også beføjelse til at træffe efterfølgende afgørelser vedrørende udnævnelse af missionschefen. Beslutningskompetencen med hensyn til missionens mål og afslutning forbliver hos Rådet.«
3.
Artikel 13, stk. 1, affattes således:
»1. »Det finansielle referencegrundlag til dækning af udgifterne i forbindelse med missionen for perioden fra den 25. maj 2011 til den 31. december 2011 udgør 1 400 000 EUR.«
4.
Artikel 16, stk. 2, affattes således:
Den udløber den 31. december 2011.»
Artikel 2
Denne afgørelse træder i kraft på dagen for vedtagelsen.
Den anvendes fra den 25. maj 2011.
Udfærdiget i Bruxelles, den 26. maj 2011.

Labels: 10
15
5